Motorvej E45 blev spærret i begge spor i sydgående retning, da to biler kørte sammen ud for Døstrup ved frakørsel 34 Hobro N. Den ene bil var norsk indregistreret og den anden dansk. Den norsk indregistrede bil rullede rundt og landede på taget. Politiet ankom som de første til stedet og ydede førstehjælp. Tre personer blev kørt på skadestuen. Men ingen med alvorlige skader. Ifølge vagtchef ved Nordjyllands Politi, Morgens Hougesen, så er årsagen til ulykken endnu ukendt. Fire ambulancer blev sendt til stedet. Ulykken dannede lang kø på motorvejen, men køen er nu opløst og trafikken glider igen.

Opsummering:
To biler kørte fredag eftermiddag sammen på motorvej E45. Det betød at motorvejen var spærret i en lille time.